Teiseks suureks etteheiteks võib pidada seda, et uuenduspedagoogika olevat liialt individualistlik. Ta arendavat isiksust justnagu mingi eraldatud maailma jaoks, kus inimest ei  siduvat mingid kohustused ja võimsused. Sellest siis tulebki, et noor ini­mene ellu astudes leidvat ees karmi igapäevasuse, leidvat ees maailma, mis esitab talle nõudlusi ja kohustusi, nõuab teenimist ja alistumist - ja kõigi nende nõudluste vastu polevat teda kül­lalt ette valmistatud. Ka see asjaolu näitavat veelkordselt moodsa kasvatuse puudusi, eriti moodsa kasvatuse liigset pehmust.